
Parlamentul  României

Camera  Deputaţilor

Comisia pentru Industrii şi Servicii

                                                      Bucureşti 18.02.2015
                                                          Nr. 4c-3/26/2015
AVIZ
asupra proiectul de Lege pentru aprobarea Ordonanţei de urgenţă a Guvernului nr. 66/2014 privind aprobarea Programului de stimulare a cumpărării de autoturisme noi

În conformitate cu prevederile art. 95 din Regulamentul Camerei Deputaţilor, republicat, Comisia pentru industrii şi servicii a fost sesizată spre avizare cu proiectul de Lege pentru aprobarea Ordonanţei de urgenţă a Guvernului nr. 66/2014 privind aprobarea Programului de stimulare a cumpărării de autoturisme noi, transmis cu adresa P.L.x. 19/2014, înregistrat sub nr. 4c-3/26/2015, care va fi transmis Comisiei pentru buget, finanţe şi bănci, care este sesizată în fond.

Senatul, în şedinţa din data de 5 februarie 2015, a adoptat proiectul de Lege.

Consiliul Legislativ, cu adresa nr. 1177/16.10.2014, a avizat favorabil proiectul de Lege.

Prezentul proiect de Lege are ca obiect de reglementare aprobarea Programului de stimulare a cumpărării de autoturisme noi, ca program guvernamental, care are ca obiectiv facilitarea accesului persoanelor fizice la achiziţia unui autoturism nou prin contractarea de credite garantate de stat, în scopul stimulării cumpărării autoturismelor mai puţin poluante.
Examinarea propunerii legislative a avut loc în sedinţa comisiei din data de17.02.2015.
În urma dezbaterilor, membrii comisiei au hotărât, cu unanimitate de voturi, avizarea favorabilă, cu un amendament admis anexat, a proiectului de Lege. 
În raport de obiectul şi continutul său, propunerea legislativă face parte din categoria legilor ordinare.

În conformitate cu prevederile art. 75 alineatele (1) şi (3) din Constituţia României, republicată, camera decizională, pentru această propunere legislativă, este Camera Deputaţilor.

PREŞEDINTE

IULIAN IANCU

Consilier parlamentar Bivolaru Ioan
Consilier parlamentar Donea Cristina

